[{"text_idx": "#000001", "text": "Veekindel digikaamera on miski, mis igal endast lugupidaval kaameratootjal vo\u0303iks olemas olla. kasvo\u0303i selleks, et siis saab korrakski kaamera juures ra\u0308a\u0308kida millestki muust kui megapikslitest. Ta\u0308htsust omandavad na\u0308itajad, mida teistel kaameratel olemaski ei ole. Panasonic seab selles eksklusiivses rallietapis stardijoonele kaamera nimega Lumix DMC-FT3."}, {"text_idx": "#000002", "text": "Veepinna saab ja\u0308tta kaksteist meetrit pea kohale, maapinda vo\u0303ib tutvustada vabalangemise teel kahe meetri kauguselt. Kraadiklaasile to\u0303mmatakse punane joon miinus ku\u0308mne juurde ja loomulikult saab tolm u\u0308le la\u0308ve vaid kutsetega. Veel saab kaasa GPS vastuvo\u0303tja. Sellega on paberi peal saavutatud va\u0308gagi konkurentsivo\u0303imeline kest. Milline on aga kaamera, mis selle kooriku sees peitub?"}, {"text_idx": "#000003", "text": "Panasonic kasutab u\u0308priski klassikalist ehitust, kus objektiiv asub kaamera u\u0308leval paremas nurgas. Tegelikult on selle objektiivi osa taga peegel, ja optika telg ja\u0308tkub suunaga alla, ning sensor asub kaamera po\u0303hjas, mitte esila\u0308a\u0308tsega paralleelselt. Panasonic enamasti optika pealt allahindlusi ei tee, ja nii on see ka FT3 puhul. Lainurkobjektiivi moonutused on madalad ja pildi ebateravuses ei saa samuti optikat su\u0308u\u0308distada. Ainsaks miinuseks sellise objektiiviehituse puhul on aga see, et kaamerat kahe ka\u0308ega hoides kipub na\u0308pp pildile ronima."}, {"text_idx": "#000004", "text": "Selline objektiiv vo\u0303imaldab kaamera hoida vo\u0303rdlemisi o\u0303hukese ilma va\u0308lja so\u0303itva objektiivita. Kaamera on tu\u0308seda pokkeri kaardipaki mo\u0303o\u0303tu, ka\u0308epide on pisut va\u0308ljaulatuv ja u\u0308sna toetav. Korpust ehivad isase va\u0308limusega kruvid, materialid on u\u0308ldiselt siiski plastised, aga sugugi mtte ludrid. Ehk lisaks metallkorpus ainult kaalu, mis kukkumiskindlusele vastupidiselt mo\u0303juks... Ekraan on kirgas, terav ja suur, seega on nupud va\u0308ikesed ja kaamera kinnastega kasutamine no\u0303uab harjutamist. Va\u0308hemasti suuminupud vo\u0303iksid olla suuremad. Nuppude funktsioonid peab selgeks o\u0303ppima sest reljeefsed va\u0308rvimata su\u0308mbolid nuppudel ei ole teatud valgustingimustes eriti na\u0308ha."}, {"text_idx": "#000005", "text": "Ko\u0303ik u\u0308hendused on kaamera ku\u0308ljel, u\u0308he tu\u0308seda luugi taga, mille sees on massiivne kummitihend ja mis ka\u0308ib kinni luku ja riiviga. Peale luugi kinni surumist ja luku kinni ko\u0303psamist saab ja vee alla minekuks peabki peale lu\u0308kkama turvaluku, mis ei luba luugil avaneda ka siis kui miski peaks pealuku nuppu riivama. Luugil on ka vedru, mis muudab kaamerasse ligipa\u0308a\u0308su mugavamaks, aga nii massiivse luugi jaoks ja\u0308a\u0308b see vedru kohati no\u0303rgaks."}, {"text_idx": "#000006", "text": "Luugialusest ruumist ho\u0303ivab enamuse suur ja hea vastupidavusega aku. Tema ko\u0303rval on pesa SD ma\u0308lukaardile, kuhu saab panna ka SDXC u\u0308lisuure mahuga kaarte. Kaardipesa piiravad USB ja microHDMI pesad. Traditsiooniliselt ei leia komplektist HDMI kaablit."}, {"text_idx": "#000007", "text": "Kaamera peal on \u2013 nii u\u0308llatav, kui see ka pole \u2013 pa\u0308a\u0308stik, mille ko\u0303rval on nupp sisse-va\u0308lja lu\u0308litamiseks ja eraldi videopa\u0308a\u0308stik, lisaks ko\u0303rgem koht mis vihjamisi vo\u0303iks peita GPS antenni ja tuluke GPSi staatuse kohta."}, {"text_idx": "#000008", "text": "Seni on kaamerate GPSid to\u0308o\u0308tanud vo\u0303rdlemisi taustal \u2013 lu\u0308litad vastuvo\u0303tja sisse ja pildistad nagu muidu. GPS info on muutunud kasulikuks alles arvuti juurde jo\u0303udes. Heal juhul on olnud vo\u0303imalik menu\u0308u\u0308st va\u0308lja kaevata tehtud pildi koordinaadid."}, {"text_idx": "#000009", "text": "FT3 lubab aga GPS infot na\u0308idata pidevalt ekraanil. Na\u0308itab see mitte ainult koordinaate vaid ka ko\u0303rgust merepinnast, ilmakaart kuhu objektiiv suunatud ja satelliidi kellaaega, lisaks ka ro\u0303hku (kuigi see info ei tule GPS-ilt). Ekraan saab ku\u0308ll maru u\u0308lerahvastatud, kui kogu see info sinna kuvatud on, aga oskaja matkaja vo\u0303ib seda lausa navigeerimiseks kasutada."}, {"text_idx": "#000010", "text": "Ainus miinus GPSi juures on see, et ta to\u0308o\u0308tab vaid siis, kui u\u0308lalt vaatab vastu taevas. Kui taeva asemel on lagi, siis ja\u0308a\u0308vad GPS-signaalid teisele poole lage. Sellega seoses ja\u0308i vastamata ku\u0308simuseks see, kas 12 meetrit vett on GPSi jaoks suurem vo\u0303i va\u0308iksem takistus kui vaks betooni. Teisalt ei julge va\u0308ita et u\u0308hegi teise kompaktkaamera vastuvo\u0303tja tundlikum oleks."}, {"text_idx": "#000011", "text": "Panasonic FT3 \u2013 pildistab vee all"}, {"text_idx": "#000012", "text": "Pistsin kaamera ka detsembrikuisesse emajo\u0303kke, mitte ku\u0308ll 12 meetri su\u0308gavusele vaid pigem poole, nii kaugele kui ka\u0308si ulatus. Saadud pilt oli selline:"}, {"text_idx": "#000013", "text": "Ebama\u0308a\u0308rases pildis pole ku\u0308ll su\u0308u\u0308di kaamera, vaid emajo\u0303e sogane vesi, aga sai to\u0303estatud, et ku\u0308lma vett kardan mina rohkem kui see kaamera."}, {"text_idx": "#000014", "text": "Pildikvaliteet heas valguses on konkurentsivo\u0303imeline. Ha\u0308maramas ja kunstvalguses vo\u0303ib enamasti kah rahule ja\u0308a\u0308da, aga aegajalt u\u0308llatab kaamera mo\u0303ne ootamatult ebaterava vo\u0303i mu\u0308rase pildiga olukorras, kus ta saab tehtud ka parema pildi. Ka va\u0308lk vo\u0303ib objektide erineva kauguse korral mo\u0303nikord segadusse sattuda. U\u0308htlasi peab mainima, et vaadates pilte kaamera ekraanilt tekkis tahtmine o\u0303ite halvasti kirjutada pildikvaliteedist, aga arvutist suuremalt pilte vaadates tundusid nad paremad, ehk kaamera displei ei ole pildikvaliteedi suhtes eriti o\u0303iglane."}, {"text_idx": "#000015", "text": "Sellest majast ei tahtnud kaamera oma tarkusega kuidagi teravamat pilti teha."}, {"text_idx": "#000016", "text": "Pildikvaliteet heas valguses on igati korralik."}, {"text_idx": "#000017", "text": "Kokkuvo\u0303tteks \u2013 Panasonic on valmis saanud kaamera, mille erialased oskused on igati vinged. See puhub u\u0308les ka ootused pildikvaliteedi osas, mis aga on pisut liiga keskpa\u0308rane, et nendele ootustele vastata. Ei saa o\u0308elda et pildikvaliteet oleks ka halb, seda kindlasti mitte. Aga kui sa juba viid nii enda kui kaamera nii ekstreemsetesse kohtadesse, kuhu keskpa\u0308rane inimene kunagi ei la\u0308he, siis vo\u0303iks sealt tagasi tuua ka u\u0308le keskmise pildi."}, {"text_idx": "#000018", "text": "Samas suudab kaamera teha ka va\u0308ga ha\u0308maras terava pildi. Siit on na\u0308ha ka Panasonicu komme valge tasakaalu mitte eriti tugevalt korrigeerida, ning stabilisaatori tubli to\u0308o\u0308 on samuti na\u0308ha vo\u0303rreldes teravaid seinu liigutavate inimestega."}, {"text_idx": "#000019", "text": "Munama\u0308e s\u030cerpa \u2013 Pentax RZ18"}, {"text_idx": "#000020", "text": "Ricoh WG-5 \u2013 kaamera, mis kutsub seiklema..."}, {"text_idx": "#000022", "text": "Technics AZ60M2 juhtmevabad klapid on kogenud ko\u0303rvadele"}, {"text_idx": "#000025", "text": "Huawei Band 8 aktiivsusmonitor \u2013 ilus ent pisiprobleemidega nutimasin su randmel"}, {"text_idx": "#000028", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]